Очирын Пүрэв

"Морьт" хэмээх Очирын Пүрэв нь үндэсний бөхийн улсын өсөх идэр начин цолтой бөх юм.

Намтар
Очирын Пүрэв 1942 оны морин жилд Өвөр Монголын баруун Сөнөдийн хошууны "Улаан худаг" гэдэг газар төржээ.

1930-аад оны сүүлчээр Монгол оронд улс төр үймж, хил орчмын айл өрхийг нүүлгэн шилжүүлж эхлэхэд хил орчмын олон айл мал сүрэгтэйгээ Өвөр Монголд үлджээ. Бусад Монгол өрхийн адил Т.Очирынх үлдсэн учир урт холын замыг туулан тэмээн хөсгөөр нүүдэлж Өвөр Монголын баруун Сөнөдийн хошууны "Улаан худаг" гэдэг газарт нутаглаж байхад Очирын Пүрэв ийнхүү мэндэлжээ.

1945 онд улс оронд энх тайван байдал тогтож, Өвөр Монголд дүрвэж очсон ар монголчууд нутагтаа очихын хүслэн болж, сураг тавин байтал Өвөрмонголоос хүсэлт гаргасан иргэдийг Монголын Засгийн Газар татан авах шийдвэрийг 1950 онд гаргаж, 104 өрх айлыг Замын-Үүдээр оруулж ирэн 1 жилийн хугацаанд Дорноговь аймгийн Иххэт суманд байлгаж байгаад 1951 онд бүгдийг орон нутаг руу нь шилжүүлсэн юм. Т.Очирынх үүнд хамрагдаж Дорноговь аймгийн Иххэт суманд 1 жил болоод 1951 онд төрөлх Хүрмэн сумандаа ирж амьдарчээ. О.Пүрэвийн өвөг дээдэс Өмнөговь аймгийн Баяндалай, Хүрмэн сумдын зааг нутаг Байшинт, Нарангийн гол, Зурамтайн хэцээр нутагладаг байжээ.

О.Пүрэвийн эцэг Тогоочийн Очир нь 1902 онд төрсөн, өндөр нуруутай, адуу малд эрэмгий, гартаа их бүлтэй, үг дуу цөөтэй хүн байсан бол эх Гүрзанын Думаахүү нь 1903 онд төрсөн хөнгөн шингэн хөдөлгөөнтэй хүн байжээ. Эх Г.Думаахүүгийн төрсөн эцэг нутаг хошууны алдартай бөх Ланган нь өөрийн садангийн бөх Зогдор Гүрзанадаа хүүхэдгүй учир охиноо өргүүлсэн учир Гүрзанын Думаахүү гэх болжээ. 

О.Пүрэвийн бага нас ийнхүү нутаг дамжин нүүдэлж өнгөрсөн бөгөөд бага дунд сургуульд суралцан дүүргэж, эцэг эхийн хамтаар мал аж ахуйгаа эрхлэн, сум орон нутгийн ажилд оролцон эрийн цээнд хүрч цэргийн албанд морджээ. 

 Амжилт 

 Улсын наадмын дэвжээнд 
Шөвгөрсөн амжилт
ОнАмжилтБөхийн тоо1974АХ-ын 53 жилийн ойн наадмын тавын даваанд улсын арслан Г.Дэмүүлээр тав, даян аварга С.Цэрэнгээр зургаа даван шөвгөрч "Монгол улсын өсөх идэр начин" цол хүртсэн.512

Дөрөв давсан амжилт
ОнАмжилтБөхийн тоо1971АХ-ын 50 жилийн ойн баяр наадамд улсын заан Д.Долгорсүрэнгээр дөрөв давж, тавын даваанд улсын арслан Л.Сосорбарамд өвдөг шороодсон5121972АХ-ын 51 жилийн ойн баяр наадамд дөрөв давж, тавын даваанд улсын начин Ч.Өвгөнхүүд өвдөг шороодсон.5121973АХ-ын 52 жилийн ойн баяр наадамд дөрөв давж, тавын даваанд улсын начин Д.Хадбаатарт өвдөг шороодсон.5121975АХ-ын 54 жилийн ойн баяр наадамд дөрөв давж, тавын даваанд улсын заан Д.Долгорсүрэнд өвдөг шороодсон.5121976АХ-ын 55 жилийн ойн баяр наадамд дөрөв давж, тавын даваанд улсын арслан П.Дагвасүрэнд өвдөг шороодсон.5121978АХ-ын 57 жилийн ойн баяр наадамд дөрөв давж, тавын даваанд улсын арслан П.Дагвасүрэнд өвдөг шороодсон.512

 Аймгийн наадмын дэвжээнд 
ОнАмжилтБөхийн тоо1967Дархан-Уул аймгийн баяр наадамд Архангай аймгийн харьяат Ж.Чагнаадоржоор найм даван түрүүлж "Аймгийн идэр арслан" цол хүртсэн.2561978Дундговь аймгийн баяр наадамд Булган аймгийн харьяат С.Уртнасангаар долоо даван түрүүлсэн.1281987Өмнөговь аймгийн баяр наадамд аймгийн арслан Г.Батжаргалаар долоо даван түрүүлсэн128

Ангилал:Иххэтийн хүн
Ангилал:Монголчууд
Ангилал:Монголын бөх
Ангилал:Улсын начин
Ангилал:1942 онд төрсөн